PDPU ગાંધીનગર ખાતે પબ્લિક એડમિનિસ્ટ્રેશનમાં માસ્ટર ડીગ્રીનો અભ્યાસ કરતા વ્યોમે કહ્યું કે, ‘અમે તેને બિસ્કિટનું પેકેટ આપ્યું ત્યારે લાગ્યું કે તેનામાં કંઈક વિશેષ મંત્રમુગ્ધ કરી દે તેવું છે. અમને પછી ખ્યાલ આવ્યો કે તેને પગે ખોડ છે.’ જ્યારે ઇલેક્ટ્રોનિક સ્ટોરમાં સેલ્સ એક્ઝેક્યુટિવની જોબ કરતા મેહુલે કહ્યું કે, ‘તેમના પિતાએ અમને અનિતાના એક્સિડેન્ટ અંગે જણાવ્યું અને કહ્યું કે તેમને ઓપરેશનનો ખર્ચ ઉઠાવવા માટે એક ડોનર પણ મળ્યા હતા પરંતુ ઓપરેશન કર્યા બાદ પાછળથી લેવી પડતી કેટલીક ટ્રીટમેન્ટ માટે કોઈ ડોનર ન મળતા અનિતાનું ઓપરેશન થઈ શક્યું નહોતું.’